b"\n_START_ARTICLE_\nAldhelm av Sherborne\n_START_SECTION_\nLiv\n_START_PARAGRAPH_\nAldhelm fikk sin f\xc3\xb8rste utdannelse i skolen til en irsk munk og l\xc3\xa6rd, Maildulf (ogs\xc3\xa5 nevnt som Maeldubh eller Meldun) (d\xc3\xb8d ca. 675), som hadde bosatt seg i det engelske festningsverket Bladon (eller Bladow) p\xc3\xa5 stedet av byen som ble kalt for Mailduberi, Maldubesburg, Meldunesburg, etc., og til slutt Malmesbury, etter ham._NEWLINE_I 668 sendte pave Vitalianus Theodor av Tarsus for \xc3\xa5 bli erkebiskop av Canterbury. P\xc3\xa5 samme tid hadde den afrikanske l\xc3\xa6rde Adrian av Canterbury blitt abbed ved klosteret St. Augustine's Abbey i Canterbury og ble ogs\xc3\xa5 erkebiskop av Canterbury i 664. Det antas at han d\xc3\xb8de etter sv\xc3\xa6rt kort tid i embetet og Theodor etterfulgte ham. Aldhelm var en av Adrians disipler. Aldhelm m\xc3\xa5 uansett ha v\xc3\xa6rt rundt 30 \xc3\xa5r da han begynte \xc3\xa5 undervist av Adrian. Han studerte romersk lov, astronomi, astrologi, beregning av kalenderen (matematikk), og l\xc3\xa6rte i henhold til tvilsomme utsagn ogs\xc3\xa5 gresk og hebraisk. Det er sikkert at Aldhelm introdusere mange latiniserte greske ord i sine skrifter._NEWLINE_D\xc3\xa5rlig helse tvang ham til \xc3\xa5 forlate Canterbury og han dro da til Malmesbury Abbey hvor han var munk under Maildulf for 14 \xc3\xa5r, sannsynlig fra 616, og inkluderte en periode med studier under Adrian. Da Maildulf ble Aldhelm utpekt i 675, i henhold til et charter av tvilsom ekthet (sitert av William av Malmesbury) av Leuthere, biskop av Winchester (671-676), til v\xc3\xa6re etterf\xc3\xb8lger ved klosteret, og han ble da dets f\xc3\xb8rste abbed._NEWLINE_Aldhelm introduserte benediktinerordenens regler og sikret munkenes rett til \xc3\xa5 velge abbed. Samfunnet ved Malmesbury \xc3\xb8kte og Aldhelm ble i stand til \xc3\xa5 skape to nye klostre som sentrum for l\xc3\xa6ring ved Frome i Somerset og ved Bradford on Avon i Wiltshire. Den lille St Lawrence-kirken i Bradford on Avon stammer fra Aldhelms tid, og kan trygt regnes som hans. Ved Malmesbury fikk han bygd en ny kirke for \xc3\xa5 erstatte Maildulfs beskjedne bygning, og oppn\xc3\xa5dde betydelige overdragelser av landomr\xc3\xa5der for klosteret._NEWLINE_Kjennskapen om Aldhelms omd\xc3\xb8mme og som l\xc3\xa6rd spredde seg til andre land. Artwil, en s\xc3\xb8nn av en irsk konge, sendte sine skrifter for Aldhelms bed\xc3\xb8mmelse, og Cellanus, en irsk munk fra P\xc3\xa9ronne, var en av de han brevvekslet med. Aldhelm var den f\xc3\xb8rste angelsakser vi kjenner til som skrev p\xc3\xa5 latin, og hans brev til Acircius, det vil si Aldfrith av Northumbria, er en avhandling p\xc3\xa5 latin om prosodi (versel\xc3\xa6re) til bruk for hans unders\xc3\xa5tter. I dette verket inkluderte han det han er mest ber\xc3\xb8mt for, 101 g\xc3\xa5ter p\xc3\xa5 latinske heksameter. Hver av dem er et fullstendig bilde, og ett av dem er p\xc3\xa5 83 linjer. _NEWLINE_At hans omd\xc3\xb8mme som l\xc3\xa6rd ble tidlig anerkjent i hans eget land er kjent ved Beda den \xc3\xa6rverdiges opptegnelser i dennes Historia ecclesiastica gentis Anglorum, som skriver ubeskjedent om ham som et \xc2\xabunderverk av l\xc3\xa6rdom\xc2\xbb. Hans omd\xc3\xb8mme n\xc3\xa5dde ogs\xc3\xa5 Italia og p\xc3\xa5 foresp\xc3\xb8rsel av pave Sergius I reiste han til Roma hvor det dessverre ikke finnes noen anmerkning om i hans skrifter. Da han kom tilbake hadde han med seg gaver til sin klostre, blant annet et praktfullt alter._NEWLINE_Han var tilstede ved et kirkem\xc3\xb8te i Wessex for \xc3\xa5 bebreide engelskmennene i Dumnonia (Devon og Cornwall) ved at disse var preget av den opprinnelige g\xc3\xa6liske kristendom p\xc3\xa5 deres ulike praksis i henhold til datering av p\xc3\xa5sken og en del andre ulikheter med den romersk-katolske kirke. Han sendte ogs\xc3\xa5 et langt og bittert brev til deres konge Geruntius (Geraint av Dumnonia) p\xc3\xa5 vegne av paven._NEWLINE_I 705 og kanskje tidligere d\xc3\xb8de H\xc3\xa6dde, biskop av Winchester, og bispesetet ble delt. Sherborne ble det nye setet og hvor Aldhelm ble noe motvillig den f\xc3\xb8rste biskopen i 705. Han \xc3\xb8nsket selv \xc3\xa5 forbi abbed av Malmesbury som han hadde styrt i tretti \xc3\xa5r, men da hans munker protestert ble han b\xc3\xa5de biskop og fortsatte \xc3\xa5 administrere klosteret helt til han d\xc3\xb8de. Han var n\xc3\xa5 en gammel mann, men viste stor aktivitet i sin nye funksjoner. Katedralkirken som han fikk bygget i Sherborne, senere erstattet av en normannisk kirke, er beskrevet av William of Malmesbury. I egenskap av biskop viste han stor energi, m\xc3\xb8tte opp p\xc3\xa5 offentlige steder hvor han sang hymner og passasjer fra evangeliene sammen med en del ableg\xc3\xb8yer for \xc3\xa5 tiltrekke seg folks oppmerksomhet._NEWLINE_Aldhelm var p\xc3\xa5 en rundreise i bispesete da han d\xc3\xb8de i kirken i Doulting den 25. mai 709. Liket ble fraktet til Malmesbury og mange kors ble satt opp av hans venn Egwin, biskop av Worcester, ved flere stoppesteder. Han ble gravlagt i St Michael-kirken i Malmesbury Abbey. Hans biograf forteller om mirakler som skal ha skjedd b\xc3\xa5de i l\xc3\xb8pet av hans levetid som ved hans minnested._NEWLINE_Han ble gjort til helgen etter sin d\xc3\xb8d og hans minnedag blir feiret 25. mai.\n_START_SECTION_\nSkrifter\n_START_PARAGRAPH_\nI henhold til William v Malmesbury skrev Aldhelm poesi p\xc3\xa5 angelsaksisk foruten p\xc3\xa5 latin, og han satte musikk til sin egne dikt, men ingen av disse sangene, som fortsatt var popul\xc3\xa6re p\xc3\xa5 kong Alfred av Englands tid, har blitt bevart for ettertiden. Da han fant ut hvor langsomt folk kom til kirke ble det sagt at han sto ved enden av en bro og sang sanger p\xc3\xa5 morsm\xc3\xa5let og s\xc3\xa5ledes samlet seg folk som lyttet til det kristne budskap. Aldhelm skrev i et detaljert, svulstig og vanskelig tilgjengelig latin som beklagelig vis ble den dominerende latinske stilen i \xc3\xa5rhundrer, og til slutt betraktet som barbarisk. Hans verker ble standard skoletekster i klosterskolene inntil hans innflytelse dalte kraftig etter den normanniske erobringen etter 1066._NEWLINE_Aldhelms samlede verker ble redigert av tyskeren R. Ehwald som Aldhelmi opera omnia (Berlin, 1919). En tidligere utgave ble gjort av J. A. Giles, Patres eccl. Angl. (Oxford, 1844) som ble trykket av J. P. Migne i dennes Patrologiae Cursus, bind. 89 (1850). Brevet til Geraint av Dumnonia ble antatt \xc3\xb8delagt av britene i henhold til William av Malmesbury i Gesta Pontificum, side 361, men ble oppdaget sammen med annen brevveksling i sankt Bonifatius\xe2\x80\x99 korrespondanse i Mainz. Et langt brev til Eahfrid, en l\xc3\xa6rd som hadde kommet tilbake fra Irland (f\xc3\xb8rst trykket i Usher, Veterum Epistt. Hiber. Sylloge, 1632) er av interesse ved at det kaster lys over forholdet mellom irske og engelske kirkel\xc3\xa6rde._NEWLINE_Aldhelms mest kjente verk er De Laude Virginitatis, en latinsk avhandling om jomfruelighet, adressert til nonnene i det doble klosteret i Barking. Etter en lang innledning som roser i h\xc3\xb8ye toner den jomfruelige dyd og han fremmer et stort antall mannlige og kvinnelige helgener som gode eksempler. Aldhelm skrev senere en kortere poetisk versjon som avsluttes med en allegorisk kamp mellom dydene og lastene: De octo principalibus vitiis. Den ble f\xc3\xb8rst trykket av Delrio i Mainz, 1601. De to arbeidene blir stundom kalt for \xc2\xabopus geminatum\xc2\xbb, det vil si \xc2\xabtvillingarbeidene\xc2\xbb._NEWLINE_Hovedkilden til hans Epistola ad Acircium sive liber de septenario, et de metris, aenigmatibus ac pedum regulis er den latinske grammatikeren Priscian. For g\xc3\xa5tene som var inkludert i den, hans modell var samlingen kjent som Symposii aenigmata, det vil si g\xc3\xa5tene til en Symposius. Introduksjonen har setningen \xc2\xabAldhelmus cecinit millenis versibus odas\xc2\xbb, avhengig om man leser fra f\xc3\xb8rste bokstav eller siste bokstav av linjene. Av hans mindre latinske dikt er en av dem inkludert p\xc3\xa5 kirken som ble bygget av Bugge (eller Edburga av Minster), en adelig kvinne fra Wessex."